**არასამეწარმეო (არაკომერციული) იურიდიული პირის**

**საქართველოს რაგბის კავშირის**

**გამგეობის**

**2021 წლის 12 ივლისის**

**სხდომის ოქმი**

 2021 წლის 12 ივლისს, სასტუმრო „თბილისი მარიოტი“-ში, მდებარე მისამართზე: თბილისი, რუსთაველის გამზ. 13, გაიმართა ა(ა)იპ საქართველოს რაგბის კავშირის (რეგისტრაციის ნომერი, თარიღი: 00015/12/0013; 25/01/1999 წ. საიდენტიფიკაციო №204874911) (შემდგომში, სრკ ან კავშირი) გამგეობის სხდომა (შემდგომში, სხდომა).

 სხდომას ესწრებოდა გამგეობის 10 წევრი. სრკ-ს წესდების შესაბამისად, სხდომა გამოცხადდა გადაწყვეტილებაუნარიანად.

**სხდომაზე დამსწრე და წარმოდგენილი გამგეობის წევრები:**

**1/ გივი ჭიჭინაძე** (დაბადებული 02.07.1959 წ., პირადი № 01009002077);

2/ იოსებ ტყემალაძე (დაბადებული 25.12.1976 წ., პირადი № 01024009582);

3/ მერაბ ანთაძე (დაბადებული 04.08.1952 წ., პირადი № 01005001907);

4/ ზურაბ ზოიძე (დაბადებული 27.11.1969 წ. პირადი №01008006812);

5/ ნატალია კურტანიძე (დაბადებული 19.12.1976 წ., პირადი №01001004354);

 6/ ია ხურცილავა (დაბადებული 23.03.1978 წ., პირადი № 01013002510), წარმოდგენილი ნატალია კურტანიძით;

 **7/** გაიოზ მონიავა (დაბადებული 04.03.1958  წ.,  პირადი №01009006606);

 8/ აკაკი დავითულიანი (დაბადებული 01.06.1975 წ., პირადი № 12001031106);

 9/ გელა ქობულაძე (დაბადებული 30.04.1986 წ., პირადი № 61006019618);

 10/ გიორგი კობახიძე (დაბადებული 23.11.1953 წ. , პირადი №01011021299);

11/ გიორგი კახიანი (დაბადებული 10.12.1973 წ., პირადი № 01018000378);

12/ ალექსანდრე გრიგალავა (დაბადებული 01.01.1958  წ., პირადი №29001001478);

13/ ალექსანდრე ხვედელიძე (დაბადებული 21.10.1965 წ., პირადი №01014002287).

 გამგეობის წევრები, გელა ქობულაძე და აკაკი დავითულიანი გამგეობის სხდომას შემოუერთდნენ მე-3 საკითხის განხილვისას, შესაბამისად მათ მონაწილეობა არ მიუღიათ დღის წესრიგის პირველი და მეორე საკითხების განხილვისა და კენჭისყრის პროცესში. გამგეობის წევრი, გიორგი კახიანი სხდომას შემოუერთდა მეორე საკითხის განხილვისას, ხოლო დატოვა სხდომა მესამე საკითხის განხილვის შემდეგ ამავე საკითხზე გამართული კენჭისყრის პროცედურამდე, შესაბამისად, მან მონაწილეობა მიიღო მხოლოდ მეორე საკითხის კენჭისყრის პროცესში. გამგეობის თავმჯდომარე, გივი ჭიჭინაძე დაესწრო პირველი და მეორე საკითხების განხილვას და მონაწილეობა მიიღო ამ საკითხებზე გამართულ კენჭისყრაშიც, ხოლო მესამე საკითხის განხილვის შემდეგ ამავე საკითხზე კენჭისყრის გამართვამდე, მან დატოვა გამგეობის სხდომა, შესაბამისად, მას მონაწილეობა არ მიუღია მესამე და მომდევნო საკითხებთან დაკავშირებულ კენჭისყრის პროცედურაში. გამგეობის თავმჯდომარემ, გივი ჭიჭინაძემ და გამგეობის წევრმა, გიორგი კახიანმა წინასწარ განაცხადეს, რომ მათ მოუწევდათ გარკვეული დროის შემდეგ სხდომის დატოვება. ამიტომ, გამგეობის დამსწრე წევრებმა სხდომის თავმჯდომარედ აირჩიეს კავშირის პრეზიდენტი და გამგეობის წევრი, იოსებ ტყემალაძე.

**სხდომის მომწვევი:** კავშირის პრეზიდენტი, იოსებ ტყემალაძე

**სხდომის თავმჯდომარედ არჩეულ იქნა:** იოსებ ტყემალაძე

 **სხდომის მდივანი:** ხატია შელია

**სხდომაზე დამსწრე სხვა პირები:** კავშირის ვიცე-პრეზიდენტები: ლაშა ხურციძე, ნიკოლოზ ალავიძე, თორნიკე გოგებაშვილი, საშეჯიბრო კომიტეტის თავმჯდომარე, ნიაზ მამრიკიშვილი, იურისტი, ედუარდ ნაჭყებია.

**სხდომამ განიხილა დღის წესრიგში შევამალი შემდეგი საკითხები:**

1. დიდი 10-ის და პირველი ლიგის პრემიალური თანხის დამტკიცება;
2. ‘‘ა’ ლიგის გათამაშების ფინალური სტადიის გაუქმება და შედეგების ფაქტობრივი მდგომარეობით გამოცხადებაზე მსჯელობა;
3. კლუბი „ლოკომოტივი“-ს წერილების განხილვა;
4. ამირან შავგულიძის წერილის განხილვა;
5. სრკ-ს ახალი წესდების საბოლოო ვარიანტის შეთანხმება.
6. სრკ-ს რიგგარეშე საერთო კრების თარიღის, დროისა და ადგილის დადგენა.
7. რიგგარეშე კრებისათვის სრკ-ს ნამდვილ წევრთა სიისა და მათი პრემიალური ხმების დამტკიცება.
8. რიგგარეშე საერთო კრების დღის წესრიგის დამტკიცება.
9. რიგგარეშე საერთო კრების რეგლამენტის დამტკიცება.
10. სრკ-ს გამგეობის კანდიდატთა რიგგარეშე საერთო კრებისათვის წარდგენის ვადისა და წესის განსაზღვრა.
11. სრკ-ს რიგგარეშე საერთო კრებაზე კენჭისყრისას ხმის მიცემის პროცედურის განსაზღვრა.
12. სრკ-ს რიგგარეშე საერთო კრების სამდივნოს (ხმის დამთვლელი კომისიის) წევრთა დამტკიცება.
13. სრკ-ს რიგგარეშე საერთო კრების სათადარიგო თავმჯდომარის არჩევა.

**სხდომამ გადაწყვიტა:**

**1.პირველ საკითხთან დაკავშირებით,** რომელიც შეეხებოდადიდი 10-ის და პირველი ლიგის პრემიალური თანხის დამტკიცებას, კავშირის ვიცე-პრეზიდენტმა ლაშა ხურციძემ გამგეობის წევრებს წარუდგინა 2020-2021 წწ სეზონში საქართველოს ჩემპიონატის უმაღლესი ლიგის - „ დიდი 10“ -ს და პირველი ლიგის მონაწილე გუნდებზე  საპრიზო ფონდის განაწილების წესი.  გამგეობის წევრები გაეცნენ წარმოდგენილ წესსა და ინფორმაციას და ერთხმად მიიღეს გადაწყვეტილება:

ა) დამტკიცდეს წარმოდგენილი 2020-2021 წწ სეზონში საქართველოს ჩემპიონატის უმაღლესი ლიგის - „ დიდი 10“ -ს და პირველი ლიგის მონაწილე გუნდებზე  საპრიზო ფონდის განაწილების შემდეგი წესი.

* **2020-2021 წწ სეზონში „დიდი 10“-ს მონაწილე კლუბებზე გასაცემი საპრიზო თანხა - 500 000 ლარი.**

I ადგილი - 160 000 ლარი

II ადგილი - 110 000 ლარი

III ადგილი - 85 000 ლარი

IV ადგილი - 65 000 ლარი

V ადგილი  - 45 000 ლარი

VI ადგილი - 35 000 ლარი

* **2020-2021 წწ სეზონში პირველი ლიგის მონაწილე კლუბებზე გასაცემი საპრიზო თანხა - 150 000 ლარი**

I ადგილი  - 55 000 ლარი

II ადგილი  - 45 000 ლარი

III ადგილი - 30 000 ლარი

IV ადგილი - 20 000 ლარი

ბ) აღნიშნული წესით გათვალისწინებული საპრიზო თანხის განაწილება საქართველოს რაგბის კავშირმა უზრუნველყოს სახელმწიფო ბიუჯეტიდან მიღებული დაფინანსებით.

**2. მეორე საკითხთან დაკავშირებით,** რომელიც შეეხებოდა ‘‘ა’ ლიგის გათამაშების ფინალური სტადიის გაუქმებასა და შედეგების ფაქტობრივი მდგომარეობით გამოცხადებაზე მსჯელობას, კავშირის საშეჯიბრო კომიტეტის თავმჯდომარემ, ნიაზ მამრიკიშვილმა გამგეობას წარუდგინა არგუმენტები „ა“ ლიგის გათამაშების ფინალური სტადიის გაუქმების მიზანშეწონილობასთან დაკავშირებით. კერძოდ, როგორც მან მოახსენა გამგეობას, 2020 წლის ოქტომბრის თვეში დაწყებული ადგილობრივი ჩემპიონატი სამჯერ შეწყდა პანდემიის გამო. აღნიშნული ვითარების გამო ისევ დიდია ალბათობა ჩემპიონატის შეწყვეტისა და რთულია მისი დასრულების პროგნოზირება. ამას დაერთო საერთაშორისო კალენდრით გათვალისწინებული ტურნირები, რომლებშიც მონაწილეობენ „ა“ ლიგის ასაკის მორაგბეები. ასევე, მოთამაშეთა უმრავლესობა იღებს მონაწილეობას ეროვნულ გამოცდებში. ნიაზ მამრიკიშვილმა აღნიშნა, რომ გასათვალისწინებელია სატრანსფერო ფანჯრის 15 აგვისტოს დასრულებაც და 2021-22 წლის ჭაბუკთა „ა“ ლიგის სასტარტო თარიღად 2021 წლის სექტემბრის დადგენა საერთაშორისო მატჩების კალენდრიდან გამომდინარე. მოყვანილ არგუმენტებზე დაყრდნობით, მან შესთავაზა გამგეობას ჩემპიონატის დასრულებისა და შედეგების გამოცხადების ხედვა, რომელიც, წარმოდგენილ არგუმენტებთან ერთად გამგეობამ სრულად გაიზიარა და ერთხმად მიიღო გადაწყვეტილება:

**ა) საქართველოს რაგბის კავშირის ეგიდით ორგანიზებულ 2020-2021 წწ საქართველოს ეროვნული ჩემპიონატი გამოცხადდეს დასრულებულად არსებული დებულების II ეტაპის დასრულებასთან ერთად. გუნდებს ამ სტადიაში არსებული სარეიტინგო ნომრის შესაბამისად მიენიჭოს ადგილი საბოლოო ცხრილში.**

**3. მესამე საკითხთან დაკავშირებით,** რომელიც შეეხებოდა კლუბი „ლოკომოტივი“-ს წერილების განხილვას, გამგეობის წევრებმა იმსჯელეს კლუბი „ლოკომოტივი“-ს მიერ წარმოდგენილ ორ განცხადებაზე. კერძოდ, 26/05/2021 წლის განცხადება შეეხებოდა სადისციპლინო კომისიის მიერ 2020 წლის 18 მაისს კლუბი „ლოკომოტივი“-ს მიმართ გამოტანილ გადაწყვეტილებას, რომლის შესაბამისადაც კლუბ „ლოკომოტივი“-ს არასაპატიო მიზეზით მატჩზე გამოუცხადებლობის გამო ჩაეთვალა წაგება, დააკლდა ერთი ქულა და იგი დაჯარიმდა 10,000 ლარით (ოქმი #47). კლუბი აღწერდა გარემოებებს, რომელთა გამოც მათ არ გამოცხადდნენ მატჩზე და ითხოვდა სახდელის შემსუბუქებას და დაკისრებული ჯარიმის შემცირებას. საკითხის ირგვლივ გამგეობის წევრებმა მოუსმინეს სხდომაზე დამსწრე საშეჯიბრო კომიტეტის თავმჯდომარეს კოვიდ რეგულაციებთან და მათ პრაქტიკულ გამოყენებასთან დაკავშირებით, რადგან კლუბი უთითებდა, რომ მისი მატჩზე გამოუცხადებლობა განპირობებული იყო მოთამაშის კოვიდინფექციით დაავადებით და მთელი გუნდისათვის ტესტების ჩატარების აუცილებლობით, რის გამოც ვერ მოახერხეს მატჩზე გამგზავრება, თუმცა მზად იყვნენ მომდევნო დღეს ეასპარეზად, თუკი მოხდებოდა მატჩის გადატანა. ნიაზ მამრიკიშვილმა აღნიშნა, რომ უკანასკნელი კოვიდ რეგულაციები მიღებულია მსოფლიო ჯანდაცვისა და მსოფლიო რაგბის რეგულაციების კვალდაკვალ და წარმოქმნილ ვითარებაში წარმოადგენს ერთადერთ საშუალებას ჩემპიონატების ჩატარებისა. გამგეობის წევრების ინტერესს წარმოადგენდა ასევე ჩაშლილი მატჩის ხარჯებთან დაკავშირებული საკითხი, რაზეც კავშირის ვიცე-პრეზიდენტმა, ნიკოლოზ ალავიძემ მოახსენა გამგეობას, რომ აღნიშნულმა ხარჯმა შეადგინა თითქმის 15000 ლარი. გამგეობის წევრებმა გამოთქვეს სხვადასხვა მოსაზრებები საკითხთან დაკავშირებით. კერძოდ, რამდენად მიზანშეწონილია სამომავლო პრევენციის კუთხით ჩაშლილი თამაშის შემთხვევაში დაკისრებული სახდელის შემსუბუქება. მათ ასევე აღნიშნეს, რომ მართალია ადგილი ჰქონდა ისეთ დარღვევას, რამაც კავშირს მიაყენა ფინანსური ზიანი, თუმცა ეს დარღვევა ამავდროულად მოხდა ისეთ ვითარებაში, როდესაც მსოფლიოში და ქვეყანაში პანდემიიდან გამომდინარე შეიქმნა არცთუ ჩვეულებრივი მდგომარეობა. გამგეობის წევრები მივიდნენ იმ დასკვნამდე, რომ უმჯობესია საკითხის განხილვა გაგრძელდეს შემდეგ გამგეობის სხდომაზე კლუბი „ლოკომოტივი“-ს მეორე განცხადებასთან ერთად, რომელიც შეეხებოდა კლუბის წარმომადგენლის, ზვიად მაისურაძის ასევე სადისციპლინო საკითხს. გამომდინარე აქედან, გამგეობის წევრებმა ერთხმად გადაწყვიტეს:

**ა) გადაიდოს კლუბი „ლოკომოტივი“-ს განცხადებების განხილვა შემდეგი გამგეობის სხდომისათვის;**

**ბ) კლუბ „ლოკომოტივი“-სათვის დაკისრებული ჯარიმის გადახდის ვადა შეჩერდეს საკითხის განხილვამდე და შესაბამისი გადაწყვეტილების მიღებამდე.**

**4. მეოთხე საკითხთან დაკავშირებით,** რომელიც შეეხებოდა ფოთის სარაგბო არენის მენეჯერის, ამირან შავგულიძის მიმართვის განხილვას, გამგეობის წევრები გაეცნენ წერილში წარმოდგენილ ინფორმაციას, რომლის მიხედვითაც ამირან შავგულიძე აღწერდა მის მრავალწლიან საქმიანობას ქართულ რაგბში, აღნიშნავდა იმ მიღწევების შესახებ, რომლებსაც ადგილი ჰქონდა ამ საქმიანობის განმავლობაში და ბოლო დროს მის მიმართ განხორციელებული ქმედებების შესახებ, რაც მისი აზრით ემსახურება მისი დისკრედიტაციის მიზანს. გამგეობის წევრებმა აღნიშნეს, რომ საჭიროა ადგილზე მოხდეს გარკვევა და შესწავლა იმ ფაქტებისა, რომლებზეც უთითებს მიმართვის ავტორი. გამომდინარე აქედან, გამგეობამ ერთხმად მიიღო შემდეგი გადაწყვეტილება:

ა) დაევალოს გამგეობის წევრს, გაიოზ მონიავას შექმნას საკითხის შემსწავლელი ჯგუფი და ადგილზე გაეცნოს ა. შავგულიძის მიმართვაში აღწერილ ვითარებას.

**5. მეხუთე საკითხთან დაკავშირებით,** რომელიც შეეხებოდა სრკ-ს ახალი წესდების საბოლოო ვარიანტის შეთანხმებას, კავშირის ვიცე-პრეზიდენტმა, ლაშა ხურციძემ გამგეობის წევრებს წარუდგინა ახალი წესდების დამუშავებული პროექტი. გამგეობის წევრებმა განიხილეს ახალი წესდების მიხედვით კავშირის გამგეობის შემადგენლობა (კომპოზიცია) და ერთხმად შეთანხმდნენ გამგეობის დაკომპლექტების ქვემოთ მოცემულ წესსზე, რომლის წესდების პროექტში ასახვის უზრუნველყოფა დაავალეს ვიცე-პრეზიდენტს, ლაშა ხურციძეს.

საქართველოს რაგბის კავშირის გამგეობის შემადგენლობა:

1. კავშირის პრეზიდენტი
2. კავშირის პრეზიდენტის კანდიდატი
3. კავშირის პრეზიდენტის კანდიდატი
4. კავშირის პრეზიდენტის კანდიდატი
5. კავშირის პრეზიდენტის კანდიდატი
6. კავშირის პრეზიდენტის კანდიდატი (პასუხისმგებელი ნაკრებთან კომუნიკაციაზე)
7. კავშირის აღმასრულებელი დირექტორი
8. აჭარის ავტონომიური რესპუბლიკის წარმომადგენელი
9. არჩეული წევრი
10. არჩეული წევრი
11. არჩეული წევრი
12. არჩეული წევრი
13. არჩეული წევრი

საქართველოს რაგბის კავშირის გამგეობის დაკომპლექტების პრინციპი:

* პრეზიდენტი ხდება გამგეობის წევრი არჩევისთანავე;
* აღმასრულებელი დირექტორი ავტომატურად ხდება გამგეობის წევრი პრეზიდენტის მიერ მისი დანიშვნიდან;
* პრეზიდენტისა მიერ წარდგენილ კანდიდატებს ამტკიცებს საერთო ყრილობა, რომელთაგან ერთერთი იქნება უშუალოდ ნაკრებთან კომუნიკაციაზე პასუხისმგებელი.
* კლუბების ასარჩევი კანდიდატების ნომინირება ხდება არანაკლებ 2 სუბიექტისაგან შემდგარი საინიციატივო ჯგუფების მიერ არჩევნებამდე მინიმუმ 10 დღით ადრე. ამასთან, თითო სუბიექტს შეუძლია მხოლოდ 1 საინიციატივო ჯგუფში მიიღოს მონაწილეობა და წარადგინოს მხოლოდ 1 წევრი;
* არჩევნების დღეს ყველა წარდგენილი კანდიდატი აისახება საარჩევნო ბიულეტენში;
* ხმის მიმცემი სუბიექტი ბიულეტენში შემოხაზავს მისთვის სასურველ ხუთ კანდიდატს, რაც იმას ნიშნავს რომ თითოეული კანდიდატი მიიღებს იმდენ ხმას, რამდენიც გააჩნია ხმის მიმცემ სუბიექტს.
* გამგეობის წევრები გახდებიან ის 5 კანდიდატი, რომლებიც მოიპოვებენ ყველაზე მეტ ხმას.

 გამგეობის წევრებმა დაავალეს კავშირის ადმინისტრაციას უზრუნველყოს რიგგარეშე კრების დანიშვნასთან და ჩატარებასთან დაკავშირებული მასალების კავშირის ოფიციალურ ვებ-გვერდზე გამოქვეყნება.

**6. მეექვსე საკითხთან დაკავშირებით,** რომელიც შეეხებოდა საქართველოს რაგბის კავშირის რიგგარეშე საერთო კრების (ყრილობა) თარიღის, დროისა და ადგილის დადგენას, გამგეობამ ერთხმად გადაწყვიტა:

ა) სრკ-ს რიგგარეშე საერთო კრება მოწვეული იქნას 2021 წლის 15 აგვისტოს 13:00 საათზე, შემდეგ მისამართზე: თბილისი, რუსთაველის გამზ. 13, სასტუმრო „თბილისი მარიოტი“.

ბ) დაევალოს კავშირის პრეზიდენტს უზრუნველყოს კრების მოწვევასთან დაკავშირებული საჯარო გამოცხადება და სხვა საორგანიზაციო საკითხები.

**7. მეშვიდე საკითხთან დაკავშირებით, რომელიც შეეხებოდა** სრკ-ს რიგგარეშე არჩევნებისათვის ნამდვილ წევრთა სიისა და მათი პრემიალური ხმების დამტკიცებას, გამგეობამ კავშირის მოქმედი წესდების საფუძველზე, რომელიც რიგგარეშე კრების შემთხვევაში ადგენს ხმების გამოთვლას უკანასკნელი მორიგი საერთო კრების მონაცემებით, ერთხმად გადაწყვიტა:

ა/ დამტკიცდეს სრკ-ს ნამდვილ წევრთა სია და მათი პრემიალური ხმები წარმოდგენილი სახით (დანართი #1)

**8. მერვე საკითხთან დაკავშირებით,** რომელიც შეეხებოდა სრკ-ს რიგგარეშე საერთო კრების დღის წესრიგის დამტკიცებას, გამგეობამ ერთხმად გადაწყვიტა:

ა) სრკ-ს 2021 წლის 15 აგვისტოს რიგგარეშე საერთო კრების დღის წესრიგად განისაზღვროს:

* 1. სრკ-ს პრეზიდენტის მოხსენება/ანგარიში.
	2. სრკ-ს გამგეობის ყველა მოქმედი რეგისტრირებული წევრის უფლებამოსილების შეწყვეტა.
	3. სრკ-ს ახალი წესდების დამტკიცება.
	4. სრკ-ს გამგეობის ახალი წევრების დამტკიცება/არჩევა.

**9. მეცხრე საკითხთან დაკავშირებით,** რომელიც შეეხებოდა რიგგარეშე საერთო კრების რეგლამენტის დამტკიცებას, გამგეობამ ერთხმად გადაწყვიტა:

**ა/** 2021 წლის 15 აგვისტოს რიგგარეშე საერთო კრების რეგლამენტი დამტკიცდეს წარმოდგენილი სახით (დანართი #2).

**10. მეათე საკითხთან დაკავშირებით, რომელიც შეეხებოდა** სრკ-ს გამგეობის კანდიდატთა რიგგარეშე საერთო კრებისათვის წარდგენის ვადისა და წესის განსაზღვრას, გამგეობამ ერთხმად გადაწყვიტა:

**ა/** სრკ-ს 2021 წლის 15 აგვისტოს რიგგარეშე საერთო კრებისთვის სრკ-ს გამგეობის კანდიდატების წარდგენის ბოლო ვადად გამოცხადდეს 2021 წლის 5 აგვისტოს 16:00 საათი.

**ბ/** სრკ-ს გამგეობის კანდიდატთა წარდგენა უნდა განხორციელდეს წერილობითი ფორმით სრკ-ს ნამდვილი წევრის/უფლებამოსილი წარმომადგენლის მიერ გამგეობის სახელზე კავშირის ცენტრალურ ოფისში.

**11. მეთერთმეტე საკითხთან დაკავშირებით,** რომელიც შეეხებოდასრკ-ს რიგგარეშე საერთო კრებაზე კენჭისყრისას ხმის მიცემის პროცედურის განსაზღვრას, გამგეობამ ერთხმად გადაწყვიტა:

ა) 2021 წლის 15 აგვისტოს რიგგარეშე საერთო კრებაზე კენჭისყრისას ხმის მიცემის პროცედურა განისაზღვროს საერთო კრების რეგლამენტით.

**12.მეთორმეტე საკითხთან დაკავშირებით,** რომელიც შეეხებოდა სრკ-ს რიგგარეშე საერთო კრების სამდივნოს (ხმის დამთვლელი კომისიის) წევრთა დამტკიცებას, გამგეობის წევრებმა ერთხმად გადაწყვიტეს:

**ა)** სრკ-ს 2021 წლის 15 აგვისტოს რიგგარეშე საერთო კრების სამდივნო (ხმის დამთვლელი კომისია) დამტკიცდეს შემდეგი შემადგენლობით: ედუარდ ნაჭყებია (პ/ნ: 01010015003), ნინო ფერაძე (პ/ნ: 01006005962); ია ხურცილავა (პ/ნ: 010130002510).

**13.მეცამეტე საკითხთან დაკავშირებით,** რომელიც შეეხებოდა 2021 წლის 15 აგვისტოს რიგგარეშე საერთო კრების სათადარიგო თავმჯდომარის არჩევას, გამგეობის წევრებმა ერთხმად გადაწყვიტეს:

ა) თუკი 2021 წლის 15 აგვისტოს საერთო კრებაზე რაიმე მიზეზით ვერ გამოცხადდა სრკ-ს გამგეობის თავმჯდომარე, კრებას გაუძღვება გამგეობის წევრი და კავშირის პრეზიდენტი, იოსებ ტყემალაძე, რომელსაც გამგეობა ირჩევს აღნიშნული რიგგარეშე საერთო კრების სათადარიგო თავმჯდომარედ.

 სხდომის თავმჯდობარე: იოსებ ტყემალაძე